
ŽUVININKYSTĖS TARNYBOS
PRIE LIETUVOS RESPUBLIKOS ŽEMĖS ŪKIO MINISTERIJOS
DIREKTORIUS 

ĮSAKYMAS
DĖL POPIERINIŲ ŽVEJYBOS ŽURNALŲ, ŽVEJYBOS PRODUKTŲ IŠKROVIMO BEI PERKROVIMO DEKLARACIJŲ IR BALTIJOS JŪROS PRIEKRANTĖS ŽVEJYBOS ŽURNALO IŠDAVIMO BEI DUOMENŲ PATEIKIMO TVARKOS

2016 m. lapkričio 21 d. Nr. V1-173
Vilnius

Vadovaudamasis Verslinės žvejybos jūrų vandenyse taisyklių, patvirtintų Lietuvos Respublikos žemės ūkio ministro 2009 m. vasario 12 d. įsakymu Nr. 3D-94 „Dėl Verslinės žvejybos jūrų vandenyse taisyklių patvirtinimo“ (toliau – Verslinės žvejybos jūrų vandenyse taisyklės), 17 punktu, 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas Bendrosios žuvininkystės politikos taisyklių laikymasis, iš dalies keičiančiu Reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu Reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL 2009 L 343, p. 1), su paskutiniais pakeitimais, padarytais 2015 m. gegužės 30 d. Europos Parlamento ir Tarybos Reglamentu (ES) 2015/812 (OL 2015 L 133, p. 1), ir 2011 m. balandžio 8 d. Komisijos įgyvendinimo Reglamentu (ES) Nr. 404/2011, kuriuo nustatomos išsamios Tarybos Reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas Bendrosios žuvininkystės politikos taisyklių laikymasis, įgyvendinimo taisyklės (OL 2011 L 112, p. 1), su paskutiniais pakeitimais, padarytais 2015 m. spalio 28 d. Komisijos įgyvendinimo reglamentu (ES)2015/1962 (OL 2015 L 287, p. 6): 
.	N u s t a t a u, kad:
. Žuvininkystės tarnybos prie Lietuvos Respublikos žemės ūkio ministerijos (toliau – Žuvininkystės tarnyba) Žuvininkystės įsipareigojimų vykdymo skyrius išduoda ūkio subjektams, valdantiems į žvejojančių jūrų vandenyse laivų duomenų sistemą įtrauktus Lietuvos Respublikos žvejybos laivus, kurių ilgis yra ne mažesnis kaip 8 metrai, bet ne didesnis kaip 12 metrų, kuriems netaikomas Reglamento (EB) Nr. 1224/2009 15 straipsnio reikalavimas žvejybos žurnalą pildyti ir perduoti elektroninėmis priemonėmis, laivo žvejybos žurnalą (žvejybos žurnalo, iškrovimo deklaracijos ir perkrovimo deklaracijos bendras modelis nustatytas Reglamento (EB) Nr. 404/2011 VI priede) (toliau – žurnalas);
. žurnalo lapai spausdinami 4 egzemplioriais, iš kurių trys pirmieji – lietuvių kalba, o ketvirtasis – anglų kalba; žurnalo pirmojo lapo įrašas turi būti nukopijuojamas į kitus tuo pačiu numeriu pažymėtus egzempliorius;
. jeigu ūkio subjektas neturi galimybės per 48 valandas, kaip nustatyta Reglamento (EB) Nr. 1224/2009 14 straipsnyje, žurnalo lapų pateikti Žvejybos Baltijos jūroje kontrolės skyriui (J. Janonio g. 24, 92251 Klaipėda, faksas (+370) 700 14 912, el. paštas Diana.Tarvydiene@zuv.lt), žurnalo lapas, iškrovimo deklaracijos ir perkrovimo deklaracijos siunčiamos paštu;
. Žuvininkystės įsipareigojimų vykdymo skyrius išduoda ūkio subjektams, valdantiems į žvejojančių jūrų vandenyse laivų duomenų sistemą įtrauktus Lietuvos Respublikos žvejybos laivus, kurių ilgis yra mažesnis kaip 8 metrai, Baltijos jūros priekrantės žvejybos žurnalus (toliau – priekrantės žvejybos žurnalas);
. priekrantės žvejybos žurnalo lapai spausdinami 2 egzemplioriais lietuvių kalba; pirmojo lapo įrašas turi būti nukopijuojamas į kitus tuo pačiu numeriu pažymėtus egzempliorius;
. jeigu ūkio subjektas neturi galimybės per Verslinės žvejybos jūrų vandenyse taisyklių 15 ir 26 punktuose nustatytą terminą pateikti priekrantės žvejybos žurnalo lapų Žvejybos Baltijos jūroje kontrolės skyriui (J. Janonio g. 24, 92251 Klaipėda, faksas (+370) 700 14 912, el. paštas Diana.Tarvydiene@zuv.lt), lapai siunčiami paštu;
. Žuvininkystės įsipareigojimų vykdymo skyrius išduoda ūkio subjektams žurnalą ar priekrantės žvejybos žurnalą, pateikus rašytinį prašymą;
. prašymą išduoti žurnalą ar priekrantės žvejybos žurnalą galima pateikti per atstumą, elektroninėmis priemonėmis arba tiesiogiai kreipiantis į Žuvininkystės tarnybą prie Lietuvos Respublikos žemės ūkio ministerijos; 
. Žuvininkystės įsipareigojimų vykdymo skyrius ne vėliau kaip per 5 darbo dienas nuo prašymo gavimo dienos išduoda žurnalą, priekrantės žvejybos žurnalą arba informuoja apie atsisakymą jį išduoti, nurodydamas atsisakymo priežastis, tokiu būdu, kokiu buvo gautas prašymas, arba kitu prašyme nurodytu būdu;
. praradęs žurnalą ar priekrantės žvejybos žurnalą, ūkio subjektas per 5 darbo dienas apie tai privalo informuoti Žuvininkystės tarnybą prie Lietuvos Respublikos žemės ūkio ministerijos, kuri per 3 darbo dienas išduoda naują žurnalą ar priekrantės žvejybos žurnalą.



Direktorė  						 Indrė Šidlauskienė 

